มาทานหลังเลิกงานดึกเอาตอนทุ่มกว่าๆ ฝ่ารถติดมาห้างใกล้สุดได้สาขานี้อยู่ชั้น 1 ของห้างเป็นส่วนของโซนร้านอาหาร ขนม หลากหลายอีกชั้น แต่ร้านนี้จะเด่นกว่าเพื่อนถ้าดูในเรื่องอาหารเพื่อสุขภาพหน่อย

ทานเป็นเซตข้าวหน้าทูน่าค่ะ สดเหมือนเดิม แต่ด้วยความเหนื่อยและดึกทำเอาทานข้าวไม่หมดเหลือครึ่งต่อครึ่งเลย ในเซตมีแซลมอนทอดแช่ในซุปให้สองชิ้นเล็ก หอมรสชาติใสๆ เบาๆ ดีค่ะ คล้ายช่วงท้องจึงมันๆ หอมๆ ส่วนกิมจิเปรี้ยวมาก เป็นไปได้ถ้าปรับรสให้กลมกล่อมจะดีมาก เช่นเดียวกับซุปเต้าเจี้ยวเข้มข้น เค็มไปในความเห็นส่วนตัวนะคะ 

ส่วนตอนนี้ทางร้านจัดเทศกาล Menru-i เป็นเมนูพวกเส้น เลยสั่งทานเป็น ราเมนทรงเครื่อง ไฮไลต์อยู่ตรงสาหร่ายวากาเมะกับมายองเนสพอคลุกเข้ากับเครื่องต่างๆ และมีผักกาดแก้วแกล้มนี่กรอบเข้ากันดีกับรสเข้มข้นของเครื่องปรุงทั้งโชยุด้านล่างใต้ราเมน และมายองเนสเป็นอย่างดีทีเดียวเชียว

ส่วนอีกความประทับใจ ชาเขียว และวาซาบิที่นี่รสชาติดีกว่าร้านญี่ปุ่นหลายๆ ร้านค่ะ

มาเอาตอนสามทุ่มไม่เกินครึ่ง ทางร้านเริ่มมีการเคลียร์โต๊ะด้านในร้าน ไม่ค่อยมีเวลาชิวในการทานเท่าไหนด้วยความที่ดึก ทานเสร็จรีบกลับบ้านกัน โดยรวมอาหารทางร้านรักษาคุณภาพได้ดีเหมือนเดิมค่ะ